אלפרד פסטרנק

אלפרד פסטרנק (בהונגרית: Pasternák Alfréd; טאיה, 28 בספטמבר 1930 – לוס אנג'לס, 22 בפברואר 2023) היה רופא יהודי-הונגרי מיילד-גינקולוג, פרופסור והיסטוריון רפואי, חבר חיצוני באקדמיה ההונגרית למדעים.

== ביוגרפיה ==

אלפרד פסטרנק נולד במשפחה יהודית בכפר בצפון מזרח הונגריה. בגיל 11 הוא ומשפחתו גורשו למחנה הריכוז אושוויץ. הוא שרד ועם חזרתו סיים תואר ברפואה באוניברסיטת אטווש לוראנד ולאחר מכן באוניברסיטת זמלווייס בבודפשט. הוא ברח מהונגריה במרד ההונגרי וחי בארצות הברית מאז 1956. אלפרד המשיך להכשרה רפואית לתואר שני במרכז הרפואי סידרס-סיני בלוס אנג'לס, שם נשאר בפקולטה. הואהחזיק גם בתפקיד פרופסור קליני בבית הספר לרפואה של אוניברסיטת קליפורניה בלוס אנג'לס וזכה להצטיינות ולשבחים רבים. כמו כן עבד כמומחה למיילדות וגינקולוגיה בבית החולים Cedars-Sinai Medical Center.

=== משפחתו ===
אמו של אלפרד הייתה אנה ליבמן פסטרנק (1896-1977) אחת מ-12 ילדים במשפחתה - כולם פרט לאחד היו בנות - של אהרון ליבמן (?-1929) מדורקוב. אביה אהרון, היה בנם של ברנרד ליבמן (1800-1887) ושל אסתר וירקמן (?-1852). אנה הייתה בתו מאשתו השנייה של אהרון, מאירמה וינברגר (?-1944). היא נישאה לשמעון פסטרנק (1895-1985) מטאיה, נצר למשפחה יהודית אורתודוקסית בולטת שהפעילה במשך שבעה דורות הכרמים (ייצור יין) וטחנת קמח בעיירה זו, ששכנה במיקום מרכזי באזור ייצור היין המפורסם של טוקאי. ילדיהם היו קלרה (1922-?), הדוויג או הדי (1928-?) ואלפרד (1930- 2023)

=== הגירוש ===
זמן קצר לאחר הבר המצווה של אלפרד באפריל 1944, הנאצים נכנסו להונגריה. הפסטרנקים ושאר יהודי טאיה הועברו תחילה לגטו בשאטוראליאויהיי, ולאחר שישה שבועות בגטו, גורשו משם בקרונות בקר לאושוויץ. שם הופרדו הגברים והנשים. אלפרד ואביו לא נשארו שם זמן רב. זמן קצר לאחר הגעתם נשלחו למחנה הריכוז דרנהאו (Riese-Dörnhau concentration camp). הכפר שנקרא בגרמנית דרנהאו נקרא בפולנית קולצה (Kolce) בשלזיה תחתית על הגבול הפולני-סלובקי של היום, שם הצליחו לשרוד עד לשחרורם על ידי הצבא האדום ב-9 במאי 1945.

=== החזרה ===
לאחר המלחמה חזרו אלפרד ואביו הביתה במסע מפרך בן שבועיים. הם התאחדו עם הנשים במשפחתם, שגם הן שרדו בנס את השואה. שמעון בנה מחדש את העסק שלו ואלפרד חזר לבית הספר, בסופו של דבר נכנס לבית הספר לרפואה, והתמחה במיילדות וגינקולוגיה.

אלפרד המשיך להיות מומחה עולמי בנושאים רפואיים ושואה. הוא הרצה ופרסם רבות על ניסויים רפואיים במחנות הריכוז הנאצים והרופאים שערכו אותם ובשנת 2006 פרסם את מה שהאקדמיה ההונגרית למדעים כינתה "מונוגרפיה סופית" בנושא מחקר בלתי אנושי.

== פרסים והוקרה ==
* פרס רמה של האקדמיה, 2007
* מדליית זיכרון זמלווייס, 1988
* מדליית הקונגרס האמריקאי, 1978
* מדליית הקונגרס האמריקאי, 1976
* עיטור העיר לוס אנג'לס, 1976
* פרס העיר קליפורניה, 1976

== חברויות ==
* ועדת הרופאים ההונגרים מעבר לגבול
* אוניברסיטת אימרה היינל למדעי הבריאות (דוקטור לשם כבוד)
* [http://www.mnt.hu האגודה ההונגרית של גינקולוגים]
* American College of Obstetricans and Gynecologists (fellow) (המכללה האמריקאית למיילדות וגינקולוגים (עמית))

== עבודותיו ==
* Inhuman Research-Medical Experiments in German Concentracion Camps 2006 (ניסויים מחקריים-רפואיים לא אנושיים במחנות ריכוז גרמניים (2006)
== קישורים חיצוניים ==
* [http://www.liebman-loveman.com/Those%20Who%20Stayed%20Behind%20-%20Survivors3.htm The Liebman-Loveman Family]
* [https://hungarytoday.hu/alfred-pasternak-co-founder-of-the-friends-of-hungary-foundation-passes-away/ Alfred Pasternak, Co-Founder of The Friends of Hungary Foundation, Passes Away]
* [https://www.thetimes.co.uk/article/professor-alfred-pasternak-obituary-gmjm92wgh Professor Alfred Pasternak] (בטיימס הלונדוני- דרוש מינוי)
* [https://www.amazon.com/Books-Alfred-Pasternak/s?rh=n%3A283155%2Cp_27%3AAlfred+Pasternak ספרו של אלפרד פסטרנק באמזון] Inhuman Research: Medical Experiments in German Concentration Camps
* [https://www.ushmm.org/online/hsv/person_advance_search.php?NameSearch__SourceSrchGrp=&NameSearch__ParentSourceId=&NameSearch__sort=name_primary_sort&NameSearch__lname=&NameSearch__lname_accuracy=&NameSearch__fname=&NameSearch__fname_accuracy=&NameSearch__lname_maiden=&NameSearch__lname_maiden_accuracy=&NameSearch__Query=concentration+camp&NameSearch__SourceId=&source_list=&NameSearch__year_birth=&NameSearch__year_birth_accuracy=&NameSearch__year_death=&NameSearch__year_death_accuracy=&NameSearch__year=&NameSearch__year_accuracy=&NameSearch__place=&NameSearch__place_accuracy=&NameSearch__place_IsGeoExpand_cb_0=&NameSearch__place_birth=&NameSearch__place_birth_accuracy=&NameSearch__place_birth_IsGeoExpand_cb_0=&NameSearch__place_prewar=&NameSearch__place_prewar_accuracy=&NameSearch__place_prewar_IsGeoExpand_cb_0=&NameSearch__place_wartime=&NameSearch__place_wartime_accuracy=&NameSearch__place_wartime_IsGeoExpand_cb_0=&NameSearch__place_death=&NameSearch__place_death_accuracy=&NameSearch__place_death_IsGeoExpand_cb_0=&NameSearch__meta_333=&NameSearch__meta_259=&MaxPageDocs=100&start_doc=27601 Holocaust Survivors and Victims Database]
* [https://www.vitals.com/doctors/Dr_Alfred_Pasternak.html Dr. Alfred Pasternak, MD] באתר Vitals
== הערות שוליים ==

קטגוריה:רופאים יהודים הונגרים
קטגוריה:רופאים יהודים אמריקאים
קטגוריה:אסירים במחנה הריכוז אושוויץ
קטגוריה:ניצולי השואה
קטגוריה:בוגרי אוניברסיטת אטווש לוראנד בודפשט
קטגוריה:חברי האקדמיה ההונגרית למדעים
קטגוריה:היסטוריוני רפואה יהודים הונגרים
קטגוריה:מהגרים מהונגריה לארצות הברית
קטגוריה:גינקולוגים יהודים
קטגוריה:יהודים חברי האקדמיה ההונגרית למדעים
קטגוריה:הונגרים שנולדו ב-1930
קטגוריה:אמריקאים שנפטרו ב-2023